Almir Kurt

**Almir Kurt** je bosanskohercegovački filmski glumac, komičar, političar, umjetnik, kreativni direktor, grafički dizajner, radio jockey i sarajevski muzičar. Povremeno radi zajedno sa Mirzom Tanovićem u rubrici "CIA (Centralna Informativna Agencija)" Centralnog dnevnika na Face TV televiziji čiji je vlasnik bosanskohercegovački novinar i TV-voditelj Senad Hadžifejzović. Pored televizije, Kurt je i na radio talasima, u jutarnjem programu pod nazivom *Jutro sa Kuglom i Ajdinom* na RSG radiju, zajedno sa bivšim licem TV Pink BH kuće, Ajdinom Kulenovićem.

Također član je i vokal pop rock grupe Karne. Kurt je bio član ritma i blues benda *"Sing Sing"* zajedno sa suosnivačem Damirom Nikšićem i Samirom Plastom. Svirali su četiri koncerta u popularnom CDA Mladost. Almir Kurt je otpjevao najavnu špicu popularne serije Lud, zbunjen, normalan, gdje je i igrao u nekoliko epizoda.

Kurt također osniva umjetničku grupu "Kurt&Plasto" zajedno sa Samirom Plastom.

## Biografija 
[thumb|*Kugla* u društvu sa [Almas Smajlović|Almasom Smajlovićem (Erogene zone, pjevač) i Mirzom Tanovićem (Bh glumac); 2005. godine.]]
Almir Kurt rođen je 1. marta 1971. godine u Sarajevu. Nakon Osnovne škole završava srednju mašinsku-tehničku školu. 1996 je upisao Akademija likovnih umjetnosti u Sarajevu, odsjek grafički dizajn, kod profesora Mladena Kolobarića.

## Porodica
Otac mu je bosanskohercegovački pjevač, Sabahudin Kurt. Sin mu je radio jockey na RSG radiju.

### Muzička karijera
Pred sami početak Svjetskog prvenstva u rukometu 2015. godine, Almir Kurt je otpjevao pjesmu podrške rukometnoj reprezentaciji BiH koju je Rukometni savez BiH prihvatio kao oficijelnu pjesmu tima na ovom Prvenstvu. Autor teksta pjesme „Rukom“ je također Almir Kurt-Kugla.

#### Grupa Sing Sing
Almir Kurt i Samir Plasto svoje zajedničke početke bilježe u grupi Sing-Sing. U mjesecima koji su neposredno prethodili opsadi Sarajeva, Sing Sing je bio muzička grupa koju su osnovali tada mladi umjetnici: Anur, Juriša Boras, Almir Kurt, Damir Nikšić, Nebojša Šerić Shoba, sa gitaristom Edinom Zećom, a čiji su pridruženi članovi bili Samir Plasto, Dejan Vekić i Bojan Zec Filipović. Grupa Sing Sing je u sarajevskom klubu CDA održala četiri koncerta. Međutim, njihovi koncerti najmanje su bili koncerti, zapravo su bili nastupi u žanru i mediju koji je odgovarao trenutku i konceptuoni su koncert, ali i predstava, šou, odgovor na vrijeme i prostor kojem pripadaju.

#### Bend Karne
2014. godine Kurt se vraća na muzičku scenu i postaje pjevač grupe Karne.

### Umjetnost
#### Grupa MAXUMIM
U godinama nakon oslobađanja Sarajeva, 1997. Kurt i Plasto poĉinju ponovo djelovati zajedno i u Sarajevu formiraju grupu pod nazivom Maxumim. U periodu od 1997. do 2000. godine, Maxumim priređuje jednu izložbu godišnje i kolektivne umjetniĉke projekte.

#### Kurt&Plasto
Kurt&Plasto počinju da rade i izlažu skupa neposredno nakon rata, 1996. godine. Svojim radom provociraju kritički stav čovjeka prema društvu i okruženju, tretirajući široki dijapazon tema, od političkih do ekonomskih. Njihovi projekti iz oblasti umjetnosti i advertisinga doživjeli su veliki uspjeh u Bosni i Hercegovini i u inostranstvu. Pažnju bosanskohercegovačke javnosti privukli su 1998. godine, kada su se kandidovali na predsjedničkim izborima sa sloganom: "Glasajte za mene da bi meni bilo bolje", reagujući ovom svojom umjetničkom akcijom na samu srž političkih kampanja i propagande.

K&P dizajniraju (idejno riješenje i dizajn K&P; crteži Damir Nikšić) nekolicinu BiH poštanskih markica za dijecu 2001. godine s temom *strip* - *JUBILEJI – Junaci stripa*; (10 markica u seriji *Pišem ti pismo!*).

## Radovi 
Neki od radova i performansa umjetničkog dvojca Kurt i Plasto.

### Nagrade
## Filmografija 
* 2001 - Prvo smrtno iskustvo 
* 2001 - Ničija zemlja
* 2003 - Viza za budućnost: Novogodišnji specijal 
* 2004 - Kad porastem biću Kengur 
* 2004−2006 - Viza za budućnost (TV serija)
* 2005 - Go West
* 2006 - Sve džaba 
* 2007 - Lud, zbunjen, normalan (TV serija)
* 2008 - Čuvari noći 
* 2010 - Na putu
* 2010 - Belvedere 
* 2011 - Akumulator
* 2013 - Za one koji ne mogu da govore 
* 2013 - Sabina K. 
* 2015 - My Aunt in Sarajevo
* 2018 - Konak kod Hilmije (TV serija)
* 2021 - Deset u pola
* 2023 - Znam kako dišeš (TV serija)

## Također pogledajte 
* Film
* Spisak glumaca

## Reference 
## Vanjski linkovi 
*

Kategorija:Rođeni 1971.
Kategorija:Biografije, Sarajevo
Kategorija:Bosanskohercegovački glumci